प्रबंधन से वार्ता विफल, 28 से आंदोलन की चेतावनी
बेरमो | भामसंसे संबद्ध सीसीएल सीकेएस ढोरी प्रक्षेत्र की वार्ता 18 सूत्री मांगों को लेकर ढोरी जीएम कार्यालय में हुई जो बेनतीजा रही। यहां सीसीएल सीकेएस ढोरी प्रक्षेत्र के क्षेत्रीय सचिव रविंद्र मिश्रा ने कहा कि टेबुल ट्रांसफर के बाद भी उसे लागू नहीं किया गया। सिविल वेलफेयर कार्याे में लूट मची है, रोंग डिग्नेशन पद पर कर्मचारियों से काम लिया जा रहा है, उस पर रोक लगे, कालोनियों में नियमित पेयजल आपूर्ति हो, क्वार्टर मरम्मत की जाए। उन्होंने कहा कि 712 करोड़ का मुनाफा के बाद भी एरिया के मजदूरों की सुविधाओं में कटौती की जा रही है। प्रबंधन के कथनी और करनी में फर्क है। प्रबंधन एक यूनियन के इशारे पर काम कर रही है। इसे बर्दाश्त नहीं किया जाएगा। यूनियन प्रबंधन के खिलाफ चरणबद्ध आंदोलन करेगी।
hin_Deva hin_Deva